Нанҳәа 26 рзы Риҵатәи ареликттә амилаҭтә парк иахьаҵанакуа, амҩаду 29 акилометр аҟны ахаҳә ду албганы амашьына лас иақәҳаит.
"Анцәа имч ала, амашьына иҭатәаз ахҩыкгьы ргәы бзиоуп. Руаӡәы Шәачатәи ахәышәтәырҭахь дыргеит, егьырҭ ргәы бзиоуп. Дара Шәача иаангылаз ҽнак ҳәа Аԥсныҟа иааз асасцәа роуп. Томбов ақалақь аҟынтәи иааит ԥсшьара. Уи аҭыԥ аҟны ахаҳә каԥсо ҳәа иадҳамбалацызт. Ари ахҭыс даара зегьы ҳаргәамҵит, аха Ҳазшаз имч ала ауаа ргәы бзиоуп. Аҷкәынцәа зегьы иаразнак аҭыԥ аҟны ҳнеит, амашьына иҭаҳган ацхыраара лас Гагрантәи ҳаԥхьеит. Аӡиа иаҵәаҟны иҳаманы ҳашлеиуаз, ацхыраара лас ҳԥылеит. Аԥҳәыс ахәышәтәырҭахь дымнеиӡеит, сгәы бзиоуп лҳәеит. Ахацәа руаӡәк иацы иаразнак доурыжьит, егьи Шәачатәи ахәышәтәырҭахь днаргеит, хәыҷык ихәда ааха аиуит. Дшәарҭаӡам, игәы бзиоуп ҳәа ҳзаарыцҳаит", - иҳәеит Џьергьениа.
Иара игәаанагарала Риҵатәи амилаҭтә парк аҟны ахаҳәкаԥсара иаҳа ирацәахеит ашыц ақәҩаара иахҟьаны.
Шәазыӡырҩы аудио.